शिन्वात्रा होंगी थाइलैंड की पहली महिला प्रधानमंत्री  
शिन्वात्रा के नेतृत्व वाली द फिउ थाई पार्टी ने रविवार को संपन्न चुनाव में सरकार बनाने के लिए जरूरी बहुमत प्राप्त किया।
थाइलैंड के पूर्व प्रधानमंत्री थकसिन शिन्वात्रा की बहन इंगलक शिन्वात्रा के नेतृत्व वाली द फिउ थाई पार्टी ने रविवार को संपन्न चुनाव में सरकार बनाने के लिए जरूरी बहुमत प्राप्त कर लिया।  इसके साथ ही इंकलक के थाइलैंड की पहली महिला प्रधानमंत्री बनने का रास्ता साफ हो गया है। थाइलैंड के प्रधानमंत्री अभिसित विजावया ने अपनी हार मानते हुए कहा कि इंगलक चुनाव जीत गई हैं। उन्होंने देश की प्रथम महिला प्रधानमंत्री बनने के लिए उन्हें बधाई दी।  44 वर्षीय इंगलक टेलीकाम अरबपति एवं अपदस्थ पूर्व प्रधानमंत्री थकसिन शिन्वात्रा की सबसे छोटी बहन हैं। शिन्वात्रा पांच वर्ष पहले हुए तख्तापलट के बाद दुबई में स्वनिर्वासित जीवन बिता रहे हैं। शिन्वात्रा की राजनीतिक मुखौटा मानी जा रही इंगलक थाइलैंड की 28वीं प्रधानमंत्री होंगी। थाइलैंड का इतिहास सैन्य तख्तापलट और राजनीतिक अस्थिरता का रहा है।